Účtovníctvo ROPO a obcí / Ročník 2023 / Vydanie 2/2023
Časové rozlíšenie nákladov a výnosov obcí, rozpočtových a príspevkových organizácií
 Publikované:  10. 2. 2023           ■ Autor/i:   Ing. Ingrid Šabíková, PhD.       
 URL článku:  https://www.ropoaobce.sk/sk/casopis/uctovnictvo-ropo-a-obci/casove-rozlisenie-nakladov-a-vynosov-obci-rozpoctovych-a-prispevkovych-organizacii.m-3869.html

Časové rozlíšenie slúži na zreálnenie stavu a obrazu o finančnej a výsledkovej situácii konkrétnej účtovnej jednotky. Právnu úpravu účtovníctva obcí a vyšších územných celkov upravuje zákon č. 431/2002 Z. z. o účtovníctve v z. n. p. a opatrenie Ministerstva financií Slovenskej republiky zo dňa 12. decembra 2022 č. MF/014454/2022-36, ktorým sa ustanovujú podrobnosti o postupoch účtovania a rámcovej účtovej osnove pre obce, vyššie územné celky a nimi zriadené rozpočtové organizácie a príspevkové organizácie (ďalej len „postupy účtovania“).

Štátne rozpočtové organizácie a štátne príspevkové organizácie postupujú podľa opatrenia Ministerstva financií Slovenskej republiky zo dňa 7. decembra 2022 č. MF/14522/2022-36, ktorým sa ustanovujú podrobnosti o postupoch účtovania a rámcovej účtovej osnove pre štátne rozpočtové organizácie, štátne príspevkové organizácie a štátne účelové fondy. Podľa postupov účtovaniaúčtová skupina 38 - Časové rozlíšenie nákladov a výnosov slúži na účtovanie nákladov a výnosov do toho účtovného obdobia, s ktorým vecne a časovo súvisia. Predpokladom správneho vedenia účtovníctva je uplatnenie zásady akruálneho princípu, t.j. dodržanie účtovania nákladov a výnosov do obdobia, s ktorým vecne a časovo súvisia bez ohľadu na to, kedy dôjde k inkasu, úhrade, prípadne vyrovnaniu iným spôsobom. Týmto postupom sa príslušný náklad a výnos dostane v správnej sume do príslušného roku a zabezpečí sa tak aj zásada verného a pravdivého zobrazenia finančnej situácie účtovnej jednotky.
Pre časové rozlíšenie nákladov a výnosov subjekty štátnej správy a samosprávy používajú účty v rámci účtovej skupiny 38 - Časové rozlíšenie nákladov a výnosov a nasledujúce účty:
 - 381 - Náklady budúcich období, 
 - 383 - Výdavky budúcich období, 
 - 384 - Výnosy budúcich období, 
 - 385 - Príjmy budúcich období. 
V účtovných jednotkách nie je potrebné časovo rozlišovať náklady a výnosy, ak ide o nevýznamné sumy a stále sa opakujúce účtovné prípady týkajúce sa najmä posledného a prvého mesiaca účtovného obdobia. V porovnaní s účtovníctvom podnikateľov na účtoch časového rozlíšenia podnikatelia neúčtujú, ak ide o nevýznamné sumy výnosov a nákladov (t.j. významnosť sumy si stanovuje účtovná jednotka v internom predpise) a zároveň ide o každoročne sa opakujúce plnenia (napríklad náklady na telefónne poplatky, predplatné odbornej tlače).

Časové rozlíšenie nákladov a výnosov
Účel časového rozlíšenia	Účet	Bežné obdobie	Budúce obdobie	
Náklady:	
Náklady budúcich období
Výdavky budúcich období	381
383	výdavok
náklad	náklad
výdavok	
Výnosy:	
Výnosy budúcich období
Príjmy budúcich období	384
385	príjem
výnos	výnos
príjem	

Zdroj: Vlastné spracovanie.
Podľa postupov účtovania je účtovná jednotka povinná časovo rozlišovať náklady a výnosy, ak sú súčasne splnené tri podmienky, a síce je známy vecný obsah účtovného prípadu, je známa suma účtovného prípadu, je určené obdobie, ktorého sa účtovný prípad a suma týkajú.
Náklady a výdavky, ktoré sa týkajú budúcich účtovných období, je potrebné časovo rozlíšiť v prípadoch, ak:
 - vzniku nákladu časovo predchádza vznik výdavku - náklady budúcich období (napr. nájomné vopred platené nájomcom či poistenie automobilu platené vopred, objednávky časopisov a odbornej literatúry na budúci rok), 
 - vzniku výdavku, ktorého výška je už známa na základe uzatvorených zmlúv, časovo predchádza vznik nákladu - výdavky budúcich období (napr. poplatky za decembrové trans­akcie, ktoré si banka stiahla v januári nasledujúceho roka, nájomné platené pozadu, prémie a odmeny platené po uplynutí roku), 
 - sa sleduje vznik viacerých nákladov vo vzťahu k jednému spoločnému účelu, ktorého ekonomická životnosť je viac účtovných období - komplexné náklady budúcich období (tzn. náklady na vývoj nového prototypu, náklady na zúrodnenie pôdy). 
Pri výnosoch a príjmoch, ktoré sa týkajú budúcich účtovných období je nevyhnutné uplatniť časové rozlišovanie v situáciách, keď:
 - sa inkasované príjmy vzťahujú na zmluvne viazané výkony, ktoré sa zrealizujú v nasledujúcich účtovných obdobiach - výnosy budúcich období (vopred inkasované nájomné z hľadiska prenajímateľa, vopred inkasované školenie, ktoré sa uskutoční v nasledujúcom roku, transfery od subjektov okrem zriaďovateľa), 
 - sú zo zmlúv známe presné výšky výkonov, ale k nim prislúchajúce príjmy budú inkasované až v nasledujúcich účtovných obdobiach - príjmy budúcich období (napr. vyúčtovanie energií na strane prenajímateľa, fakturované nájomcovi až v prvých mesiacoch nasledujúceho roka, výnosy podľa zmluvy, ktoré sa týkajú bežného obdobia, ale budú zaplatené až v budúcom období). 
Postupy účtovania § 51 uvádzajú náklady, ktoré sa časovo nerozlišujú:
 - náklady na prípravu a zábeh výkonov, 
 - náklady na školenia a semináre, 
 - náklady na marketingové a iné štúdie, 
 - náklady na prieskum trhu, 
 - náklady na získanie noriem a certifikátov, 
 - náklady na uvedenie výrobkov na trh, 
 - náklady na reštrukturalizáciu a reorganizáciu účtovnej jednotky, 
 - náklady na rozšírenie výroby, 
 - náklady na pokuty, penále, manká a škody, ako aj ostatné náklady podobného charakteru. 
Tieto uvedené náklady sa účtujú do nákladov v tom účtovnom období, v ktorom vznikli.
Náklady a výdavky, ktoré sa týkajú budúcich období, sa časovo rozlišujú ako náklady budúcich období a výdavky budúcich období a účtujú sa na účte 381 - Náklady budúcich období, 383 - Výdavky budúcich období .

Účtovanie v rozpočtových organizáciách – náklady budúcich období
Text účtovného prípadu	Účtovací predpis	
	ŠRO	RO 
 obce/VÚC	
	MD	D	MD	D	
Účtovanie v bežnom roku 2022	
1.  Zaúčtovanie predpisu faktúry za predplatné časopisu za december 2022 až apríl 2023 vo výške 200 eur:
a) predplatné za december 2022, mesačný podiel predplatného vo výške 50 eur do nákladov bežného roka
b) predplatné za január – apríl 2023 v sume 150 eur	

501
381	

321
321	

501
381	

321
321	
2.  úhrada faktúry v decembri bežného roka z výdavkového účtu vo výške 200 eur	321	225	321	222	
V nasledujúcom roku 2023	
1.  predplatné za rok 2023 zaúčtované do nákladov v sume 150 eur (rozpustenie účtu časového rozlíšenia 381 do nákladov)	501	381	501	381	

Účtovanie v obecných príspevkových organizáciách
Text účtovného prípadu	Účtovací predpis	
	MD	D	
Účtovanie v bežnom roku 2022	
1. Prijatá faktúra za predplatné odbornej literatúry za december 2022 až apríl 2023 vo výške 180 eur:
a)      predplatné za december 2022, mesačný podiel predplatného vo výške 36 eur do nákladov bežného roka
b) predplatné za január až apríl 2023 v sume 144 eur	

501
381	

321
321	
2.  úhrada faktúry z bankového účtu v sume 180 eur	321	221	
V nasledujúcom roku 2023		
1.  Predplatné za rok 2023 zaúčtované do nákladov v sume 144 eur (rozpustenie účtu časového rozlíšenia 381 do nákladov)	501	381	

Účtovanie obec/VÚC:
Text účtovného prípadu	Účtovací predpis	
	MD	D	
Účtovanie v bežnom roku 2022	
1.  Prijatá faktúra za predplatné odbornej literatúry za december 2022 až apríl 2023 vo výške 190 eur:
a)      predplatné za december 2022, mesačný podiel predplatného vo výške 38 eur do nákladov bežného roka
b) predplatné za január až apríl 2023 v sume 152 eur	

501
381	

321
321	
2.  Úhrada faktúry z bankového účtu v sume 190 eur	321	221	
V nasledujúcom roku 2023	
1.  Predplatné za rok 2023 zaúčtované do nákladov v sume 152 eur (rozpustenie účtu časového rozlíšenia 381 do nákladov)	501	381	

Výnosy a príjmy, ktoré sa týkajú budúcich období sa časovo rozlišujú na účtoch 384 – Výnosy budúcich období, 385 – Príjmy budúcich období.
Účtovanie v rozpočtových organizáciách – Výnosy budúcich období
Text účtovného prípadu	Účtovací predpis	
	ŠRO	RO obce/VÚC	
	MD	D	MD	D	
Účtovanie v bežnom roku 2022	
1.  Prijaté nájomné vopred v decembri bežného roka 2022 na základe faktúry vo výške 1 364 eur	224	316	223	318	
2.  Predpis nájomného za mesiac december do výnosov bežného roka na základe faktúry vo výške 341 eur	316	602	318	602	
3.  Predpis nájomného za mesiace január až marec nasledujúceho roka do výnosov budúcich období vo výške 1 023 eur	316	384	318	384	
V nasledujúcom roku 2023	
4.  Zúčtovanie výnosov budúcich období do výnosov.bežného obdobia nájomného za január až marec na základe interného účtovného dokladu vo výške 1 023 eur	384	602	384	602	

Účtovanie v príspevkovej organizácii obce/VÚC:
Text účtovného prípadu	Účtovací predpis	
	MD	D	
1.  Prijaté nájomné vopred v decembri bežného roka 2022 na základe faktúry vo výške 1 168 eur	221	311	
2.  Predpis nájomného za mesiac december do výnosov bežného roka na základe faktúry vo výške 292 eur	311	602	
3.  Predpis nájomného za mesiace január až marec nasledujúceho roka do výnosov budúcich období vo výške 876 eur	311	384	
V nasledujúcom roku 2023	
4.  Zúčtovanie výnosov budúcich období do výnosov.bežného obdobia nájomného za január až marec na základe interného účtovného dokladu vo výške 876 eur	384	60	

V porovnaní s účtovnými jednotkami podnikateľmi je náplň účtu 384 - Výnosy budúcich období u subjektov verejnej správy širšia. Na tomto účte štátne rozpočtové organizácie a štátne príspevkové organizácie účtujú aj o prijatých transferoch (bežných a kapitálových výdavkoch, príspevkoch, grantoch) od iných účtovných jednotiek, s výnimkou transferov od zriaďovateľa.Príklad č. 1:
Štátna rozpočtová organizácia v pôsobnosti Ministerstva vnútra Slovenskej republiky prenajala skladovacie priestory v novembri 2022 bežného roka. Podľa nájomnej zmluvy inkaso nájmu od nájomcu bude uhradené v januári 2023.
Text účtovného prípadu	Suma v eur	MD	D	
V roku 2022 (bežné obdobie):	
1. Zaúčtovanie predpisu nájomného za november a december do výnosov bežného roka na základe interného účtovného dokladu	1 566,–	385	602	
Účtovanie v roku 2023 (budúce obdobie)	
1. Otvorenie účtu 385 – Príjmy budúcich období k 1. 1. 2023
2. Zaúčtovanie príjmov budúcich období za nájom skladovacích priestorov
3. Zaúčtovanie predpisu nájomného za január do výnosov bežného roka na základe faktúry
4. Inkaso faktúry na bankový účet 	1 566,–
1 566,–

783,–
2 349,–	385
311

311
221	701
385

602
311	
Príklad č. 2:
Štátnej príspevkovej organizácii v pôsobnosti Ministerstva pôdohospodárstva a rozvoja vidieka Slovenskej republiky prišla faktúra za právne služby za mesiace december až február budúceho roku 2023 vo výške 1 689 €. Došlá faktúra bola vystavená a uhradená v decembri bežného roka 2022.
Text účtovného prípadu	Suma v eur	MD	D	
1. V roku 2022 (bežné obdobie):	
– zúčtovanie právnych služieb za december 2022
– zaúčtovanie predpisu faktúry za právne služby za mesiace január – február v roku 2023
–úhrada faktúry v mesiaci december v roku 2022	563,–

1 126,–
1 689,–	518

381
321	321

321
221	
2. Účtovanie v roku 2023 (budúce obdobie)	
– otvorenie aktívneho účtu 381 – Náklady budúcich období k 1. 1. 2023
– zaúčtovanie predpisu faktúry za právne služby za január a február v roku 2023 do nákladov bežného roku	1 126,–

1 126,–	381

518	701

381	
Príklad č. 3:
Prijaté predplatné za školenie vopred v príspevkovej organizácii, obce/VÚC
Text účtovného prípadu	Suma v eur	MD	D	
V roku 2022 (bežné obdobie)	
1. Odberateľská faktúra za školenie vopred v decembri v roku 2022 za mesiace december až február roku 2023 vo výške 2 169 eur:
a)      zaúčtovanie predpisu faktúry za školenie do výnosov bežného roka uskutočneného v decembri
b) zaúčtovanie predpisu faktúry za školenie do výnosov budúcich období – január až február 2023
c) inkaso faktúry v decembri bežného roka – výpis z bankového účtu	723,–

1 446,–
2 169,–	311

311
221	602

384
311	
Otvorenie účtu 384 – Výnosy budúcich období k 1. 1. 12023	
1. Zúčtovanie školenia do výnosov bežného roka na základe interného účtovného dokladu	1 446,–
1 446,–	701
384	384 +P
602	

Účet 384 - Výnosy budúcich období je pasívny účet. Na tomto účte príjem nastane v bežnom účtovnom období, ktorý súvisí s výnosmi budúcich období. Účty časového rozlíšenia podliehajú dokladovej inventúre na konci účtovného obdobia, kedy sa posudzuje ich výška a odôvodnenosť.